EkBass/fiwiki-20250220-pages-articles huggingface dataset:
Viklot

Viklot (Tringa) on kurppien heimoon kuuluva rantalintusuku. Viklojen sukuun kuuluu BirdLife Suomen ja ITIS:n mukaan 13 lajia. == Koko ja ulkonäkö == Vikloilla on hyvin pitkät jalat. Nokka on myös pitkä ja suora.WSOY Facta - Viklot == Vikloihin (Tringa) kuuluvat lajit == * Metsäviklo (Tringa ochropus) * Amerikanmetsäviklo (Tringa solitaria) * Taigaviklo (Tringa brevipes – aiemmin Heteroscelus brevipes) * Harmaaviklo (Tringa incana – aiemmin Heteroscelus incanus) * Mustaviklo (Tringa erythropus) * Amerikanviklo (Tringa melanoleuca) * Valkoviklo (Tringa nebularia) * Preeriaviklo (Tringa semipalmata – aiemmin Catoptrophorus semipalmatus) * Keltajalkaviklo (Tringa flavipes) * Täpläviklo (Tringa guttifer) * Lampiviklo (Tringa stagnatilis) * Punajalkaviklo (Tringa totanus) * Liro (Tringa glareola) == Lähteet == * * ITIS: Tringa === Viitteet === *
Tringa

Tringa voi tarkoittaa seuraavia: * Tringa, viklot, lintusuku * Tringa, Helsingin Seudun Lintutieteellinen Yhdistys Tringa, Uudenmaan lintuharrastajien yhdistys * Tringa, Tringa-yhdistyksen julkaisema lehti * Tringa, kunta Kayesin alueella Malissa.
Poloninyn kansallispuisto

Poloninyn kansallispuisto () on kansallispuisto Slovakian itäosassa Puolan ja Ukrainan rajalla Karpaatteihin kuuluvan Bukovské vrchy -vuoriston alueella. Kansallispuisto perustettiin vuonna 1997 ja se on kokonaispinta-alaltaan 298,05 neliökilometriä puskurivyöhyke mukaan luettuna. Se sijaitsee kokonaisuudessaan Prešovin alueeseen kuuluvassa Sninan piirissä. Puolan puolella puisto jatkuu Bieszczadyn kansallispuistona. Kansallispuistoon kuuluu kolme aarniometsäaluetta, jotka kuuluvat Unescon maailmanperintökohteeseen Karpaattien pyökkimetsät. == Luonto == thumb|left|Maisema Poloninyn kansallispuistosta Noin 80% kansallispuiston pinta-alasta on metsän peitossa. Pääasiassa metsät ovat pyökki- tai pihta-pyökki-metsiä. Alueella on Slovakian suurin aarniometsien keskittymä. Toinen kansallispuiston luonnon ominaispiirteistä ovat vuoristoniityt. Poloninyn kansallispuisto on ainutlaatuinen Slovakiassa, sillä alueelta löytyy monia lajeja, joita ei löydy muualta Slovakiasta. Kansallispuistossa on laskettu olevan noin 3600 selkärangaton- ja 294 selkärankaislajia, joista sammakkoeläimiä on 13, matelijoita 8, lintuja 198 ja nisäkkäitä 55. Kansallispuisto muodostaa Puolan puolen Bieszczadyn kanssa yhtenäisen alueen, ja esimerkiksi visentti- ja hirviyksilöitä vierailee Poloninyssä satunnaisesti. == Lähteet == == Aiheesta muualla == *Puiston viralliset sivut *Puisto Sninan piirin sivuilla Luokka:Slovakian kansallispuistot Luokka:Prešovin alue
Kristen Skjeldal

Kristen Skjeldal (s. 27. toukokuuta 1967 Voss, Norja) on norjalainen hiihtäjä. Skjeldal on saavuttanut kaksi olympiakultaa Norjan viestijoukkueessa: 1992 Albertvillestä ja 2002 Salt Lake Citystä. Salt Lake Cityssä hän saavutti lisäksi pronssia 30 kilometrin vapaan hiihtotavan yhteislähtökilpailusta. Maailmancupissa Skjeldal on saavuttanut yhden osakilpailuvoiton, tulokaskaudellaan 1990–1991 Lahdessa käydystä 30 kilometrin vapaan hiihtotavan kilpailusta. Palkintokorokesijoituksia hänellä on kaikkiaan 11. Henkilökohtaisia Norjan-mestaruuksia Skjeldalilla on yhdeksän. ==Aiheesta muualla== * Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1967 syntyneet Luokka:Elävät henkilöt
Korinttilaisten kirje Paavalille

Korinttilaisten kirje Paavalille on Uuden testamentin apokryfinen kirja, joka oli alun perin osa Paavalin tekoja, mutta sitä levitettiin myös erikseen. Se esittää olevansa Korintin seurakunnan apostoli Paavalille lähettämä. Teksti on suunnattu Simon Maguksen harhaoppeja vastaan. Kirjeen arvioidaan olevan peräisin 100-luvulta. Se ei näin ole korinttilaisten ja Paavalin aitoa kirjeenvaihtoa, vaan kirjoitettu myöhemmin todennäköisesti dokeettisten ja gnostilaisten harhaoppien vastustamiseksi. Kirje oli kuitenkin aikanaan osa Armenian apostolisen kirkon käyttämää Raamattua. Kirjeen alussa sen lähettäjäksi on nimetty Stefanos sekä hänen kanssaan olleet vanhimmat Dafnos, Eubulos, Theofilos ja Zenon. He sanovat kirjoittaneensa Paavalille, koska Simon ja Kleobios olivat tulleet Korinttiin ja saarnanneet oppeja, jotka olivat ristiriidassa Paavalin ja muiden apostolien oppien kanssa. Simon opetti seuraavia asioita: * Profeettoja ei tule käyttää. * Jumala ei ole kaikkivaltias. * Ruumiiden ylösnousemusta ei tule tapahtumaan. * Jumala ei luonut ihmisiä. * Kristus ei tullut ihmiseksi eikä syntynyt Mariasta. * Maailma ei kuulu Jumalalle, vaan enkeleille. Korinttilaiset pyytävät Paavalia vastaamaan harhaopin torjumiseksi. Vastaus Paavalilta tähän kirjeeseen on myös sisällytetty Paavalin tekoihin ja se tunnetaan nimellä Paavalin kolmas kirje korinttilaisille. == Lähteet == Luokka:Kirjeet Luokka:Korintti Luokka:Uuden testamentin apokryfit
Svetlana Nageikina

Svetlana Vjatšeslavovna Nageikina (, ; s. 2. helmikuuta 1965 Tambov)Svetlana Nageykina Bio, Stats, and Results Olympics at Sports-Reference.com on venäläinen uransa lopettanut hiihtäjä. 1988 Calgaryn olympialaisissa Nageikina voitti kultamitalin Neuvostoliiton naisten viestijoukkueessa. Samoissa kisoissa hän oli viidellä kilometrillä kahdeksas ja kymmenellä kilometrillä neljäs. 1991 Val di Fiemmen MM-kisoissa hän oli 30 kilometrillä viides ja 15 kilometrillä kahdeksas, mutta ei mahtunut kultaa voittaneeseen viestijoukkueeseen. Puolen vuosikymmenen ajaksi Nageikinan arvokisasijoitukset painuivat kymmenennen sijan heikommalle puolelle, eikä häntä otettu mukaan viestijoukkueisiin. 1999 Ramsaun MM-kisoissa hän sijoittui neljänneksi viiden kilometrin perinteisen hiihtotavan kilpailussa. 2002 Salt Lake Cityn kisoihin Nageikina siirtyi edustamaan Valko-Venäjää. Hän oli 15 kilometrin kilpailussa viides ja pääsi ensimmäistä kertaa 14 vuoteen viestijoukkueeseen, joka kuitenkin jäi mitaleitta sijoituttuaan viidenneksi. Nageikina hiihti viestijoukkueessa myös vuotta myöhemmin Val di Fiemmen MM-hiihdoissa, missä joukkue oli jälleen viides. Samoissa kisoissa hän sijoittui takaa- ajokilpailussa kahdeksanneksi. Maailmancupissa Nageikina on saavuttanut yhden henkilökohtaisen osakilpailuvoiton, helmikuussa 1990 10 kilometrin kilpailussa Jugoslaviassa. Palkintokorokesijoituksia hänellä on kaikkiaan 18. Venäjän mestaruuden Nageikina voitti vuonna 2001 30 kilometrillä ja saavutti samana vuonna hopeaa kymmenellä kilometrillä. Lisäksi hän on saavuttanut kaksi pronssia. == Lähteet == == Aiheesta muualla == * Luokka:Neuvostoliittolaiset olympiavoittajat Luokka:Neuvostoliittolaiset maastohiihtäjät Luokka:Venäläiset maastohiihtäjät Luokka:Valkovenäläiset maastohiihtäjät Luokka:Vuonna 1965 syntyneet Luokka:Elävät henkilöt
Ohjaustehostin

Ohjaustehostin on ajoneuvojen apulaite, joka vähentää ohjaamiseen tarvittavaa voiman määrää ja auttaa kuljettajaa pyörien kääntämisessä (vrt. servo). Ohjaustehostimen keksijäksi mainitaan 1920-luvulla eläneet Klara Gailis ja George Jessup Massachusettsista Yhdysvalloista, mutta sen patentoi ensimmäisenä Francis W. Davis (US Patent Office 30.8.1932).US Patent office Ensimmäinen kaupallinen ohjaustehostin oli vuosimallin 1951 Chrysler Imperialissa, ja sitä kutsuttiin nimellä Hydraguide. 2000-luvun alussa esitelty automaattinen pysäköinti on jatkoa ohjaustehostimen toimintoihin. Ohjaustehostimet toimivat hydraulisesti, sähköisesti tai sähkön ja hydrauliikan yhdistelmänä. == Hydraulijärjestelmät == Hydraulinen järjestelmä toimii hihnavetoisella pumpulla, jota ajoneuvon moottori pyörittää. Pumppu luo hydraulista painetta, ja kaksitoiminen mäntä vie voiman ohjaustangolle. Voiman määrää säädetään ohjauspyörään kytketyillä venttiileillä. Haittapuolena on energian kulutusta aiheuttava pumpun vastus myös silloin, kun ohjauspyörää ei käännetä. Haittapuolena voidaan pitää myös sitä, että moottorin sammuessa ajon aikana ohjaustehostin lakkaa toimimasta, jolloin ohjauksen muuttuminen raskaaksi voi yllättää autoilijan. Yleensäkin hydraulisella tehostimella varustetun käymättömän auton ohjaaminen rullattaessa vaihde vapaalla tai kytkinpoljinta painaen voi täten aiheuttaa vaaratilanteita. == Sähköjärjestelmät == Sähköiset järjestelmät ovat uudempaa teknologiaa. Ne käyttävät nimensä mukaisesti sähköisiä komponentteja. Niiden toiminta perustuu pitkälti antureihin. Kun ohjauspyörää käännetään, anturit lähettävät siitä tiedon ohjausyksikölle ja tietokone laskee tarvittavan voiman. Tarvittava lisävoima tuotetaan sähkömoottorin avulla. Sähköisen järjestelmän etuina pidetään parempaa hyötysuhdetta, haittoina rajoitettua voimaa ja ohjaustuntumaa. == Sähkö-hydraulijärjestelmät == Sähköhydraulijärjestelmät, myös hybridijärjestelmät, käyttävät samaa toimintatapaa kuin hydraulinen järjestelmä. Hybridijärjestelmässä hydraulista painetta tuottavaa hydraulimoottoria ei kuitenkaan pyöritetä hihnavedolla auton moottorista, vaan erillisellä sähkömoottorilla. == Lähteet == Luokka:Autotekniikka
Saivaara

thumb|300px|Saivaara lounaan suunnasta nähtynä. Saivaara () on Enontekiöllä Suomessa sijaitseva tunturi, jonka huippu on noin 830 metrin korkeudella merenpinnasta. Saivaaran huipulla on Pentti Papinahon tekemä presidentti Urho Kekkosen 80-vuotissyntymäpäivän kunniaksi kiinnitetty muistolaatta. Saivaaran länsipuolelta kulkee Kalottireitin Kilpisjärveltä Haltille johtava osuus. ==Katso myös== * Luettelo Suomen korkeimmista kohdista ==Lähteet== *http://www.luontoon.fi Luokka:Enontekiön tunturit
Rousseaun gambiitti

Rousseaun gambiitti on shakkiavaus, jota luonnehtivat siirrot :1. e4 e5 :2. Rf3 Rc6 :3. Lc4 f5 Avaus on nimetty ranskalaisen Eugène Rousseaun mukaan. Gambiittia pidetään heikkona mustalle, sillä valkea pärjää hyvin torjuessaan sen ja jatkaessaan kehitystä. Valkean lähetti c4:ssä estää mustaa linnoittamasta lyhyesti ja ratsu f3:ssa uhkaa edetä g5:een ja edelleen f7:ään. Gambiitti muistuttaa kuningasgambiittia mutta käännetyin värein. Gambiitti voi olla hyvinkin tehokas pikashakissa, sillä jatkossa valkea kohtaa useita ansoja, joiden tutkiminen vie aikaa ja saattaa johtaa aikapulaan. Valkealle parhaana vaihtoehtona pidetään gambiitin torjumista siirrolla 4.d3 tai 4.d4. Muita vaihtoehtoja, mutta heikompia ovat 4.Lxg8, Rc3 ja exf5. *4.Lxg8 Txg8 ja peli voi jatkua seuraavilla tavoilla: **5.exf5 e4 5.Rg1 Dg5 6.g3 Dxf5 ja musta saa selvää etua. **5.d3 d6 6.Lg5 Le7 7.Lxe7 Dxe7 tasaisin asemin. **5.Rc3 fxe4 6.Rxe4 d5 musta saa vahvan sotilaskeskustan. **5.d4 fxe4 6.Rxe5 Df6 jatkuu terävin asemin. *4.exf5 jatkuu yleensä 4...e4 5.Rd4 Rf6! 6.Rxc6 bxc6 *4.Rc3 fxe4 ja valkea ei voi löydä sotilasta, koska musta uhkaa ...d5. Siksi valkean täytyy pelata Lxg8 ensin. *4.d3 on valkean pääjatko ja se johtaa useisiin kuningasgambiitin torjuttuihin muunnelmiin käänteisillä väreillä, mutta valkea saa pelata tempon edellä. *4.d4 voi jatkua esimerkiksi seuraavilla tavoilla: **4...Rf6 5.dxe5 Rxe4 6.0-0 Lc5 7.Rc3 Rxc3 8.bxc3 h6 9.Rd4 g6 10.Rb3 valkean eduin. **4...d6 johtaa Philidorin puolustusta muistuttaviin asemiin. **4...Df6 **4...exd4 ja peli jatkuu yleensä 5.0-0 fxe4 6.Rxd4 Rf6 7.Lg5 **4...fxe4 asettaa monia ansoja valkealle. ==Katso myös== *Luettelo shakkiavauksista *Luettelo gambiiteista ==Lähteet== *ChessCafe *ChessCafe *ChessGames.com ==Aiheesta muualla== *Gambiiteista Luokka:Shakkiavaukset
Seurasaartensirrit

Seurasaartensirrit (Prosobonia) on kurppien heimoon kuuluva lintusuku. Seurasaartensirrien sukuun kuuluu BirdLife Suomen mukaan neljä lajia. Suvun lajien sisällössä on hajontaa lähteestä riippuen. == Seurasaartensirrilajit == * Mooreansirri (Prosobonia ellisi) * Tahitinsirri (Prosobonia leucoptera) * Kiritimatinsirri (Prosobonia cancellata) * Tuamotunsirri (Prosobonia parvirostris) == Lähteet == * ITIS: Prosobonia * Suomenkielinen BirdLife === Viitteet === Luokka:Kurpat Luokka:Sukupuuttoon kuolleet linnut
Luontodirektiivin I liite

Luontodirektiivin I liite määrittelee suojeltavia luontotyyppejä, erilaisia ekologisia ympäristöjä, joiden suojelemista pidetään tärkeänä. Jokainen suojeltava luontotyyppi on luokiteltu ja määritelty numerolla. Suomessa suojelu tapahtuu Natura 2000 -ohjelmassa, mutta eräiden kaupunkien ympäristötoimet ovat määritelleet myös Natura 2000 -alueisiin kuulumattomia pienempiä alueita myös saman luokituksen mukaisesti. Monet ympäristökeskukset ilmoittava Natura 2000 -alueen yhteydessä Lintudirektiivin I liitteen lintujen sekä Luontodirektiivin II liitteen lajien lisäksi Luontodirektiivin I liitteen ympäristötyypit. Yhdellä Natura 2000 -alueella voi olla useita Natura 2000 -luontotyyppejä. Natura 2000 -luontotyyppejä on useita. Alla on mainittu joitain Suomen kannalta edustavia luontotyyppejä. ==Merenrannikot== * Vedenalaiset hiekkasärkät * Jokisuistot * Rannikon laguunit * Laajat matalat lahdet * Riutat * Rantavallit * Kivikkorannat * Kasvipeitteiset merenrantakalliot * Harjusaaret * Ulkosaariston luodot ja saaret * Merenrantaniityt * Itämeren hiekkarannat * Kapeat murtovesilahdet * Liikkuvat alkiovaiheen dyynit * Liikkuvat rantakauradyynit * Kiinteät, ruohokasvillisuuden peittämät dyynit * Variksenmarjadyynit * Metsäiset dyynit * Dyynien kosteat soistuneet painanteet * Kuivat kanerva- ja variksenmarjadyynit ==Sisävedet== * Karut kirkasvetiset järvet * Niukka- keskiravinteiset järvet * Kalkkilammet ja -järvet * Luontaisesti runsasravinteiset järvet * Humuspitoiset järvet ja lammet * Pikkujoet ja purot * Fennoskandian luonnontilaiset jokireitit ==Nummet, niityt ja pensastot== * Kuivat nummet * Kuivat niityt ja pensaikot kalkkipitoisella alustalla * Runsaslajiset jäkkiniityt * Runsaslajiset kuivat ja tuoreet niityt * Alvarit ja kalkkivaikutteiset kalliokedot * Siniheinäniityt * Kosteat suurruohoniityt * Tulvaniityt * Alavat niitetyt niityt * Vuoristojen niitetyt niityt * Lehdes- ja vesaniityt ==Tunturit== * Tuntureiden vyörysoraikot ja -lohkareikot * Tunturijoet ja -purot * Pensaskanervavarvikot * Tunturikankaat * Karut tunturiniityt * Tuntureiden rehevät puronvarsisuot * Tunturikoivikot ==Suot== * Keidassuot * Muuttuneet ennallastamiskelpoiset keidassuot * Vaihettumissuot ja rantasuot * Lähteet ja lähdesuot * Taarnaluhtalehdot * Huurresammallähteet * Letot * Aapasuot * Palsasuot ==Kallioiset luontotyypit== * Kalkkikalliot * Silikaattikalliot * Kallioiden pioneerikasvillisuus ==Metsät== * Luonnonmetsät * Maankohoamisrannikon primäärisukkessiovaiheiden luonnontilaiset metsät * Lehdot * Jalopuumetsät * Raviini- ja rinnelehdot * Vanhat tammimetsät * Puustoiset suot * Tulvametsät * Harjumetsät * Hakamaat ja kaskilaitumet * Metsäluhdat luokka:Natura 2000
Vihorlatin suojeltu maisema-alue

Vihorlatin suojeltu maisema-alue on suojelualue Slovakian itäosassa Karpaatteihin kuuluvassa Vihorlat-vuoristossa. Se sijaitsee Humennén, Sobrancen ja Sninan piirien alueella. Vihorlat-vuoriston alue on vulkaanista alkuperää. Pyökit, tammet, saarnet, pihdat ja vaahterat ovat alueella yleisiä. Eläinlajeista alueen merkittävimpiä ovat ilves, villikissa, susi, saukko, mustahaikara, viirupöllö, pikkukiljukotka ja huuhkaja. Alueen erikoisuus on maanvyörymän seurauksena muodostunut Morské oko -järvi. Vihorlatin suojeltu maisema-alue on osa Unesco maailmanperintöluettelon kohdetta Karpaattien pyökkimetsät. == Aiheesta muualla == *Alue Slovakia.travel-sivustolla Luokka:Slovakian luonnonsuojelualueet Luokka:Košicen alue Luokka:Prešovin alue
Polynesiansirrit

Polynesiansirrit (Aechmorhynchus) ovat kurppien heimoon kuuluva lintusuku. Polynesiansirrien sukuun kuuluu BirdLifen mukaan kaksi lajia. Joissain lähteissä tämä suku on mainittu synonyymiksi seurasaartensirrien (Prosobonia) suvulle. == Lajit == *Kiritimatinsirri (Aechmorhynchus cancellatus) *Tuamotunsirri (Aechmorhynchus parvirostris) ==Lähteet== == Aiheesta muualla == *Suomenkielinen BirdLife Luokka:Kurpat nl:Aechmorhynchus
Walter Byron

Jacob Walter "Wally" Byron (2. syyskuuta 1894 Winnipeg – 22. joulukuuta 1971 Winnipeg) oli kanadalainen jääkiekkomaalivahti ja olympiavoittaja. Hän oli mukana Winnipeg Falconsin kultaa voittaneessa joukkueessa Antwerpenin kesäolympialaisissa 1920. Byronin vanhemmat olivat lähtöisin Islannista. == Lähteet == Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1894 syntyneet Luokka:Vuonna 1971 kuolleet
Richter–Veresov-hyökkäys

Richter–Veresov-hyökkäys on shakkiavaus, jota luonnehtivat siirrot :1.d4 d5 :2.Rc3 Rf6 :3.Lg5 Avaus on nimetty saksalaisen kansainvälisen mestarin Kurt Richterin ja neuvostoliittolaisen Gavriil Veresovin mukaan. He käyttivät avausta säännöllisesti. Avaus sijoitetaan ECO-koodistolla koodille D01. Musta jatkaa avauksessa yleensä 3...Rbd7, 3...e6, 3...Lf5, 3...c6 tai 3...c5, joten avaus voi johtaa useisiin eri asemiin. Valkean suunnitelmiin kuuluu usein nopea linnoittautuminen kuningatarsivustalle ja etenemiset f3 ja e4. Avaus ei ole ollut koskaan kovin suosittu, ja tilastollisesti se tarjoaa mustalle paremmat voittomahdollisuudet kuin valkealle.D01 ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
The Score – An Epic Journey

__NOTOC__ The Score – An Epic Journey on sinfonista metallia soittavan Epica- yhtyeen vuonna 2005 ilmestynyt soundtrack-albumi alankomaalaiseen independent- elokuvaan Joyride. ==Kappaleet== # # # # # # # # # # # # # # # # # # # # == Lähteet == ==Aiheesta muualla== * * * Luokka:Vuoden 2005 soundtrackit Luokka:Epican albumit
Flinck

Flinck (myös Flink) on Suomessa ja Ruotsissa esiintyvä, 1700-luvun loppupuolelle ominainen ruotsinkielinen sotilasnimi, joita annettiin ruotujakoisessa armeijassa palvelleille sotilaille.Heikki Vuorimies: Laukaan komppanian sotilasnimistä sekä joitakin uusia havaintoja sotamiesten nimeämisprosessista – Genos 64 (1993), s. 76-82 Nimi voi viitata seuraaviin henkilöihin: ;Flinck * Anni Flinck (1915–1990), suomalainen sosialidemokraattien kansanedustaja * Govert Flinck (1615–1660), alankomaalainen taidemaalari * Hannes Flinck, sittemmin Hako (1893–1984), suomalainen näyttelijä ja teatterinjohtaja, Oulun Näyttämön johtaja 1931–1933 * Jason Flinck (s. 1971), suomalainen Brother Firetribe -yhtyeen basisti * Kalle Kaihari, vuoteen 1935 Flinck (1899-1989), tamperelainen kauppaneuvos, Anni Flinckin sisar * Edwin Linkomies, vuoteen 1928 Flinck (1894-1963), antiikintutkija, Helsingin yliopiston professori ja rehtori, pääministeri * Markku Flinck (s. 1985), suomalainen jääkiekkoilija * Tapio Flinck (s. 1950), suomalainen jääkiekkoilija * Tuija Flinck, Tampereen yhteiskoulun lukion rehtori * Tuomas Flinck (s. 1999), koripalloilija ;Flink * Hannu Flink (s. 1938), suomalainen yritysjohtaja, kauppaneuvos * Jarmo Flink (s. 1948), suomalainen jalkapalloilija * Lena Lymareva-Flink (s. 1992), ukrainalainen lentopalloilija * Markku Flink (s. 1964), on suomalainen käsikirjoittaja, dramaturgi ja toimittaja * Mattias Flink (s. 1970), ruotsalainen vänrikki ja murhaaja * Mårten Flink (1897–1943), suomalainen jääkärikapteeni * Oskar Flink (1867–1915), suomalainen Kuopiossa vaikuttanut rakennusmestari, rakennusurakoitsija ja tehtailija * Pinja Flink (s. 1975), suomalainen näyttelijä * Raimo Flink (s. 1940), suomalainen keksijä ja kirjailija * Simo Kaario aik. Flink (1876–1944), suomalainen näyttelijä * Sofi Flink (s. 1995), ruotsalainen keihäänheittäjä * Toivo Flink (s. 1949), suomalainen historian dosentti ja runoilija * Toni Flink (s. 1970), suomalainen urheilutoimittaja * Turo Flink (1943–2012), suomalainen jalkapalloilija ja valmentaja * Verner Aro aik. Flink (1873 –1929), suomalainen räätäli, luennoitsija ja kansanedustaja == Muut == *Flink, videopeli *The Misadventures of Flink, videopeli == Lähteet ==
Terminator – Pelastus

Terminator – Pelastus () on vuonna 2009 julkaistu yhdysvaltalainen tieteiselokuva, jonka on käsikirjoittanut John Brancato ja Michael Ferris ja ohjannut McG. Pääosissa ovat Christian Bale, joka esittää tulevaisuuden vastarinnan johtajaa John Connoria, sekä Sam Worthington, joka esittää kyborgi Marcus Wrightia. Muissa rooleissa esiintyvät muun muassa Anton Yelchin, Moon Bloodgood, Bryce Dallas Howard, Common, Michael Ironside ja Helena Bonham Carter. Elokuva on neljäs osa Terminator-elokuvien sarjassa. Pelastus on elokuvasarjan ainoa osa, jossa ei ole mukana Terminator-hahmon esittäjää Arnold Schwarzeneggeriä. Hahmo kuitenkin esiintyy elokuvassa lyhyesti digitaalisesti luotuna. Schwarzenegger oli Kalifornian kuvernöörinä vuosina 2003–2011, eikä pitänyt soveliaana tehdä näyttelijän työtä tuolloin. Elokuvan ensi-ilta oli Yhdysvalloissa 21. toukokuuta ja Euroopassa 3. kesäkuuta 2009. == Juoni == Warner Bros. julkaisi seuraavan juonikuvauksen touko-kesäkuussa 2008. Elokuva sijoittuu maailmanlopun jälkeiseen aikaan vuoteen 2018, jolloin koneet hallitsevat maailmaa. John Connor (Christian Bale) on mies, jonka kohtalo on johtaa ihmiskunnan vastarintaliikettä taistelussa Skynetiä ja sen terminaattoreita vastaan. Tulevaisuus, johon Connor on kasvatettu uskomaan, muuttuu, kun maisemiin ilmestyy Marcus Wright (Sam Worthington), muukalainen jonka viimeinen muisto liittyy kuolemantuomioon. Connorin on selvitettävä, onko Marcus lähetetty tulevaisuudesta vai pelastettu menneisyydestä vai kenties pelastettu menneisyydessä jotta häntä ei lähetettäisi tulevaisuuteen. Skynetin valmistellessa viimeistä tuhon aaltoa Connor ja Marcus lähtevät matkalle, jossa heille selviää totuus salaisuudesta ihmiskuntaa kohtaavan tuhon aikana.Terminator Salvation Production Start Announcement Comingsoon.net retrieved 2007-06-11 == Roolit == == Tuotanto == Elokuvan kuvaukset alkoivat 5. toukokuuta 2008 Albuquerquessä New Mexicossa. Aiemmassa kolmessakin osassa mukana ollut Stan Winston vastasi myös Pelastuksen erikoistehosteista. == Soundtrack == Vuonna 2009 julkaistiin Terminator Salvation Original Soundtrack -albumi Reprise Recordsin kautta.Allmusic Terminator: Salvation (Original Soundtrack) == Arvioita == Turun Sanomien Päivi Valotien mielestä Terminator – Pelastus on edeltäjänsä Terminator 3 – Koneiden kapinan (2003) tapaan ”aivan joutavaa jatkoa” 25 vuotta aiemmin alkaneeseen elokuvasarjaan, kun ensimmäinen jatko-osa Terminator 2 – Tuomion päivä oli vielä hyvä. Hänestä Christian Balen kyvyt menevät hukkaan konsolipelimäisessä, näyttävässä mutta hengettömässä räiskimiselokuvassa, josta puuttuu täysin kahden ensimmäisen osan eettinen pohdiskelu. == Lähteet == == Aiheesta muualla == Luokka:Vuoden 2009 yhdysvaltalaiset elokuvat Luokka:Terminator-elokuvat Luokka:McG:n ohjaamat elokuvat Luokka:Post-apocalypse-elokuvat Luokka:Seulonnan keskeiset artikkelit Luokka:Columbia Picturesin elokuvat
Miguel Najdorf

Miguel Najdorf (oik. Mendel (Mieczysław) Najdorf; 15. huhtikuuta 1910 – 4. heinäkuuta 1997) oli puolanjuutalaissyntyinen argentiinalainen shakin suurmestari. Hänet tunnetaan parhaiten sisilialaisen puolustuksen Najdorf- muunnelmastaan. Najdorf syntyi Grodzisk Mazowieckiissa Varsovan lähellä Puolassa. Hän kuoli Málagassa, Espanjassa. Luokka:Shakin suurmestarit Luokka:Argentiinalaiset shakinpelaajat Luokka:Puolalaiset shakinpelaajat Luokka:Vuonna 1910 syntyneet Luokka:Vuonna 1997 kuolleet
Das ist nicht die ganze Wahrheit...

Das ist nicht die ganze Wahrheit... on Die Ärzten neljäs studioalbumi, joka julkaistiin 7. elokuuta 1988. Albumi oli yhtyeen ensimmäinen, joka sijoittui Saksassa top-10-listalle. Yhtye päätti albumin julkaisun jälkeen pitää viimeisen kiertueensa ennen yhtyeen lopettamista. Albumilla on kolmentoista varsinaisen kappaleen lisäksi yksi piilotettu kappale nimeltä "♀". Albumin kappaleista "Ich ess' Blumen", "Westerland" ja "Bitte bitte" julkaistiin singleinä. == Kappaleet == # # # # # # # # # # # # # # == Singlet == Luokka:Die Ärzten albumit Luokka:Vuoden 1988 albumit
Helmut Braselmann

Julius Helmut Braselmann (18. syyskuuta 1911 – 23. helmikuuta 1993) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Braselmann pelasi turnauksessa kaksi ottelua. ==Lähteet== * Helmut Braselmann Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1911 syntyneet Luokka:Vuonna 1993 kuolleet
Matamata

Matamata voi tarkoittaa seuraavia asioita: * matamata, eteläamerikkalainen kilpikonnalaji * Matamata, pieni kaupunki Uuden-Seelannin Pohjoissaarella.
Willibald Kreß

Willibald Kreß (13. marraskuuta 1906 Frankfurt am Main − 27. tammikuuta 1989) oli saksalainen jalkapallomaalivahti ja -valmentaja. Seurauransa aikana Kreß pelasi maalivahtina Rot-Weiß Frankfurtissa, FC Mulhousessa ja Dresdner SC:ssa. Dresdenissä hän voitti Bundesliiga-mestaruuden vuosina 1943 ja 1944. Saksan maajoukkueessa Kreß pelasi 16 ottelua vuosina 1929−1934. Hän päätti maajoukkueuransa vuoden 1934 MM-kilpailuihin, joissa hän pelasi kolme ottelua, ja Saksa sijoittui kolmanneksi. Pelaajauransa jälkeen Kreß toimi kakkosvalmentajana Wuppertaler SV:ssa, FSV Frankfurtissa ja VfB 1900 Gießenissä. ==Aiheesta muualla== * Weltfussball.de Luokka:Saksalaiset jalkapallomaalivahdit Luokka:Saksalaiset jalkapallovalmentajat Luokka:Vuonna 1906 syntyneet Luokka:Vuonna 1989 kuolleet
Pohjoiskalotin Harmonikkamestaruuskilpailut

Pohjoiskalotin avoin viihdeharmonikkamestaruuskilpailu järjestetään joka vuosi heinäkuussa Torniossa ja Haaparannalla järjestettävän Rajasoitto-tapahtuman yhteydessä. Luokka:Suomalaiset musiikkikilpailut
SPHA-T

SPHA on fiktiivinen asejärjestelmä, joka esiintyy George Lucasin Tähtien sota -elokuvasarjassa. SPHA esiintyy Star Wars: Episodi II – Kloonien hyökkäyksessä, jossa se tuhoaa Geonosiksen taistelussa Kauppaliiton aluksia. SPHA:n valmisti Rothanan raskas konepaja. Se on 140,2 metriä pitkä ja 20,6 metriä korkea. Sen huippunopeus on 35 kilometriä tunnissa. SPHA:sta on neljä mallia SPHA-T,SPHA-I,SPHA-V ja SPHA-C. SPHA:n eri versioiden pääaseet: * SPHA-T: 1 turbolaser, * SPHA-I: 1 ionikanuuna, * SPHA-V: 1 kulkuneuvon torjuntalaser (engl. anti-vehicle laser) ja * SPHA-C: 1 iskuohjus (engl. concussion missile). Kaikissa SPHA-malleissa on pää aseen lisäksi kaksitoista jalkaväen torjunta blasteria. Miehistö: viisitoista pakollista miehistönjäsentä ja kymmenen tykkimiestä. Matkustajat:kolmekymmentä kloonisotilasta. ==Aiheesta muualla== * Wookiepedia.com Luokka:Tähtien sodan alukset ja laitteet en:List of Star Wars air, aquatic, and ground vehicles#Self-propelled heavy artillery (SPHA) sv:Lista över farkoster i Star Wars#SPHA-T
Matteo Carrara

Matteo Carrara (s. 25. maaliskuuta 1979 Alzano) on italialainen maantiepyöräiijä. Hän aloitti ammattilaisuransa vuonna 2001 Colpack-Astro- joukkueessa. Kaudeksi 2003 hän siirtyi De Nardi-Colpack -talliin. Kaudella 2004 hän kilpaili Lampre-joukkueessa ja seuraavaksi kaudeksi hän siirtyi Barloworld-Valsir-talliin, mutta palasi kaudeksi 2006 Lampreen. Kauden 2007 hän ajoi Unibet.com-tallissa ja kauden 2008 belgialaisessa Quick·Step - Innergetic -joukkueessa. Ammattilaisuransa viimeiset vuodet 2008–2012 hän edusti Vacansoleil-tallia. == Saavutuksia == ;2003 :Criterium d'Abruzzo, voitto :Itävallan ympäriajo, pistekilpailun ja 5. etapin voitto :Tour of Qinghai Lake, pistekilpailun sekä 2. ja 5. etapin voitto ;2006 :Lombardian ympäriajo, kuudes ;2007 :Sveitsin ympäriajo, kokonaiskilpailussa neljäs :Euskal Bizikleta, kokonaiskilpailussa kolmas ;2009 :Circuit de Lorraine, voitto ;2010 :Luxemburgin ympäriajo, kokonaiskilpailun voitto ;2011 :Italian ympäriajo, kokonaiskilpailussa 16:s == Lähteet == *Matteo Carrara trap- friis.dk-tietokannassa *Matteo Carrara cyclingarchives.com-tietokannassa === Viitteet === Luokka:Italialaiset maantiepyöräilijät Luokka:Vuonna 1979 syntyneet Luokka:Elävät henkilöt
Michael McDonald (näyttelijä)

Michael James McDonald (s. 31. joulukuuta 1964) on yhdysvaltalainen näyttelijä ja koomikko, joka tunnetaan parhaiten komediasarjasta Mad Tv. Hän liittyi ohjelman näyttelijäkastiin vuonna 1998 ja lähti ohjelmasta kymmenennen kautensa jälkeen, vuonna 2008. Hän on sarjassa pisimpään näytellyt näyttelijä ja hän on luonut joitakin ohjelman tunnetuimmista hahmoista. == Ura == McDonald aloitti Mad Tv:ssä sarjan neljännellä kaudella. Hän näytteli sarjassa hahmoja, joista tuli hyvin tunnettuja, esimerkiksi Stuart Larkin ja Rusty Miller. Michael imitoi monia kuuluisuuksia kuten esimerkiksi Dr. Phil, Simon Cowell, Adam West ja Ozzy Osbourne. Hän myös teki sivuroolin kaikissa Austin Powers -elokuvissa. McDonald tekee myös paljon äänirooleja. Luokka:Yhdysvaltalaiset koomikot Luokka:Vuonna 1964 syntyneet Luokka:Elävät henkilöt
Siniša Gogić

Siniša Gogić (s. 20. lokakuuta 1963 Niš, Jugoslavia) on Kyprosta edustanut serbialainen jalkapallovalmentaja ja entinen pelaaja. Kesäkuusta 2012 lähtien hän on toiminut kreikkalaisen Ergotelisin päävalmentajana. ==Ura pelaajana== Hän lopetti pelaamisen vuonna 2002 viimeisenä seuranaan Olympiakos Nikosia. Hän kuului vuosina 1994–1999 Kyproksen jalkapallomaajoukkueeseen ja teki kahdeksan maalia 37. ottelussa. Hän aloitti uransa vuonna 1982 liittymällä syntymäkaupunkinsa FK Radnički Nišisiin. Sen jälkeen kun hän pelasi viisi vuotta FK Radnički Nišissa, hän liittyi toiseen serbialaiseen joukkueeseen, FK Radiin. Myöhemmin hän on edustanut kyproslaista APOEL:a, Anorthosis Famagustaa ja kreikkalaista Olympiakosia. Hän pääsi pelaamaan Mestarien liigaa kaudella 1998–1999 edustaessaan Olympiakosia. Joukkue voitti lohkonsa, jossa oli mukana suurseurat FC Porto ja Ajax Amsterdam. Gogić viimeisteli useat Olympiakosin maalit, mutta kreikkalaisjoukkue joutui tyytymään neljännesvälierissä häviöön. ==Ura valmentajana== Peliuransa jälkeen Gogić on toiminut valmentajana Olympiakosin juniorijoukkueessa. Vuonna 2007 hän toimi kyproslaisen Apollon Limassolin päävalmentajana. Syyskuussa 2008 hän siirtyi Cedomir Janevskin apuvalmentajaksi Belgradin Punaiseen tähteen. Janevskin erottua tehtävistään toukokuussa 2009 Gogić nousi seuran päävalmentajaksi. Roter Stern Belgrad: Gogic wird Cheftrainer Gogićin pesti Belgradissa jäi lyhyeksi, sillä hän siirtyi jo kesäkuussa kreikkalaisen Panetolikosin päävalmentajaksi. Hän toimi tehtävässä helmikuuhun 2010 saakka, kunnes siirtyi kiinalaisen Shenzhen Rubyn päävalmentajaksi. Shenzhen sijoittui hänen johdollaan Kiinan Superliigassa sijalle 12. Kaudella 2011/12 hän valmensi Olympiakosin juniorijoukkuetta. Kesäkuussa 2012 Gogićista tuli Kreikan Superliigasta pudonneen Ergotelisin päävalmentaja. Ο Σίνισα Γκόγκιτς ανέλαβε την τεχνική ηγεσία του Εργοτέλη ==Lähteet== Luokka:Kyproslaiset jalkapalloilijat Luokka:Serbialaiset jalkapalloilijat Luokka:Kyproslaiset jalkapallovalmentajat Luokka:Serbialaiset jalkapallovalmentajat Luokka:Vuonna 1963 syntyneet Luokka:Elävät henkilöt
Pekka Peltokallio

Pekka Samuel Peltokallio (21. tammikuuta 1926 Ylistaro – 19. heinäkuuta 2017 EspooMaineikas urheilulääkäri Pekka Peltokallio on kuollut. Ilta-Sanomat 20.7.2017.) oli suomalainen lääkäri ja professori. ==Henkilöhistoria== Peltokallion vanhemmat olivat rovasti Jussi Heikki Peltokallio ja Sylvi Elisabeth Heikinheimo ja puoliso vuodesta 1954 Kerttu Mirjami Kuronen. Peltokallio tuli ylioppilaaksi 1944 ja valmistui lääketieteen lisensiaatiksi 1953. Uransa alkuvuosina hän työskenteli lääkärinä Etelä- ja Keski-Suomessa. Hän oli Helsingin yliopiston dosentti 1969–1975 ja sen jälkeen kirurgian apulaisprofessori 1975–1993.Helsingin yliopiston opettaja- ja virkamiesluettelo 1918–2000. Viitattu 20.8.2017 Peltokallio tutki varsinkin urheilulääketiedettä ja urheilukirurgiaa. Hän toimi Suomen urheilulääkäriyhdistyksen puheenjohtajana 1969–1972 ja Suomen edustajana alan kansainvälisessä järjestössä International Federation of Sports Medicine (FIMS) 1962–1969. ==Teoksia== *Carcinoma of the colon: A clinical study of 603 patients. Diss. Norstedt, 1965. * Urheilulääketieteen keskeisiä kysymyksiä. Toimittaneet Erkki Merikallio ja Pekka Peltokallio. Helsinki: Suomen urheilulääkäriyhdistys, 1969. *Ei se pelkää jolla pelaa: Pekka Peltokallion parhaat kaskut huippu-urheilijoistamme ja -lääkäreistämme. WSOY, 1975 *Kuntoile terveesti. Toimittaneet Pekka Peltokallio ja Lauri Kultti Weilin + Göös, 1977. ISBN 951-35-1641-5 *Naurudoping, WSOY 1978. ISBN 951-0-08952-4 *Tyypilliset urheiluvammat. Luitpold-Werk, 1980. *Kirurgin kuntopuntari: Kaskuja akilleen kantapäästä ja lääkärin vastaanotolta. WSOY, 2000. ISBN 951-0-24823-1 *Tyypilliset urheiluvammat 1–2. Medipel, 2003. ISBN 952-91-5393-7 * ”Meidän Pekasta tulee lääkäri”. (Muistelmat.) Medipel, 2006. ISBN 952-91-9804-3 ==Lähteet== ==Aiheesta muualla== *Pekka Peltokallion muistokirjoitus Helsingin Sanomissa. Luokka:Suomalaiset kirurgit Luokka: Helsingin yliopiston professorit Luokka:Suomalaiset professorit Luokka:Vuonna 1926 syntyneet Luokka:Vuonna 2017 kuolleet Luokka:Suomalaiset urheilulääkärit
Niko Hoikkala

Niko Hoikkala (s. 9. tammikuuta 1991 Valkeakoski) on suomalainen jalkapalloilija, joka edustaa Veikkausliigan FC Hakaa. Hän pelaa numerolla 13 ja on 17-vuotias. Lukiossa ja FC Hakan puolustuspäässä hääräävä Hoikkala on saanut peliaikaa ainoastaan Liigacupissa, kuudessa ottelussa. Hän sai FC Hakalta kolmevuotisen sopimuksen huhtikuussa 2008. ==Lähteet== * Esittely pelaajasta Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Bent Larsen

Jørgen Bent Larsen (4. maaliskuuta 1935 Thisted, Tanska – 9. syyskuuta 2010 Buenos Aires, Argentiina) oli tanskalainen shakin suurmestari ja yksi kaikkien aikojen vahvimpia pohjoismaalaisia pelaajia. Hän oli kuusinkertainen shakin Tanskan mestari ja voitti pohjoismaiden mestaruuden 1955 ja 1973http://www.shakki.net/shakkipeli/historia/pm.html. Hän voitti kolme alueidenvälistä turnausta (Amsterdam 1964, Sousse 1967 ja Biel/Bienne 1976) ja osallistui MM-ehdokasturnauksiin neljä kertaa (1965, 1968, 1971 ja 1977). Larsen voitti kymmeniä kansainvälisiä turnauksia urallaan ja palkittiin ensimmäisellä shakin Oscarilla vuonna 1967. Bent Larsen oli myös tunnustettu shakkikirjailija. Shakkiavaus 1. b3 on tunnettu nimellä Larsenin avaus, jolla mestari hävisi kuuluisan pelin Boris Spasskia vastaan. == Lähteet == == Aiheesta muualla == * *Winter, Edward: Bent Larsen (1935-2010) Luokka:Shakin suurmestarit Luokka:Tanskalaiset shakinpelaajat Luokka:Shakkikirjailijat Luokka:Vuonna 1935 syntyneet Luokka:Vuonna 2010 kuolleet Luokka:Shakin Pohjoismaiden-mestarit
Ferdinand Kiefler

Ferdinand Kiefler (4. elokuuta 1913 – 13. tammikuuta 1945) oli itävaltalainen käsipalloilija ja olympiamitalisti. Hän oli mukana Itävallan hopeaa voittanessa joukkueessa Berliinin olympialaisissa 1936. Kiefler pelasi turnauksessa neljä ottelua. ==Lähteet== * Ferdinand Kiefler Sports Reference LLC Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1913 syntyneet Luokka:Vuonna 1945 kuolleet
Mirnyi

Mirnyi () voi tarkoittaa: * Mirnyi, kaupunki Sahan tasavallassa Venäjällä * Mirnyi, kaupunki Arkangelin alueella Venäjällä * Mirnyi, tutkimusasema Etelämanterella * Maks Mirny, valkovenäläinen tennispelaaja.
Ulrike Holzner

Ulrike Holzner (s. 18. syyskuuta 1968) on entinen saksalainen rattikelkkailija, olympiamitalisti. Holzner saavutti hopeaa vuoden 2002 olympialaisista Salt Lake Citystä kahden naisen kelkassa yhdessä Sandra Prokoffin kanssa. Seuraavana vuonna hän saavutti samasta lajista niin ikään hopeaa Prokoffin kanssa Winterbergin MM-kilpailuissa. ==Lähteet== *Kahden naisen kelkan olympiamitalistit *Kahden naisen kelkan MM-mitalistit *Ulrike Holzner FIBT:n tietokannassa === Viitteet === Luokka:Saksalaiset rattikelkkailijat Luokka:Saksalaiset olympiamitalistit Luokka:Vuonna 1968 syntyneet Luokka:Elävät henkilöt
Lämmönsiirtymiskerroin

Lämmönsiirtymiskerroin (tunnus h tai α) kuvaa, miten paljon tehoa siirtyy pinta-alaa kohti, kun pinnan ja väliaineen välillä on tietty lämpötilaero. Lämpötilaero on tässä väliaineen ja pinnan (esimerkiksi lämpöpatterin) lämpötilojen ero. Mitä suurempi kerroin on, sitä paremmin lämpö siirtyy. SI- järjestelmän mukaisesti lämmönsiirtymiskertoimen yksikkö on wattia kelviniä ja neliömetriä kohti eli W/(K•m²). == Katso myös == *Lämpöresistanssi *Lämmönläpäisykerroin Luokka:Suureet Luokka:Termodynamiikka
Kiki Strike ja tehtävä Varjokaupungissa

Kiki Strike ja tehtävä Varjokaupungissa (Kiki Strike: Inside the Shadow City, 2006) on yhdysvaltalaisen Kirsten Millerin kirjoittama nuorten fantasiaromaani, joka aloittaa New Yorkiin sijoittuvan Kiki Strike -sarjan. Kirjoja rakastava Ananka Fishbein on romaanin minä-kertoja. Kirjan alussa Anankan lähipuistoon räsähtää meteoriitin tapainen. Tapausta tutkiessaan hän päätyy maanalaiseen varjokaupunkiin. Hän tutustuu salaperäiseen tyttöön, joka myöhemmin aloittaa opiskelun samassa koulussa. Tytön nimi on Kiki Strike, ja lopulta he ystävystyvät. Kiki kutsuu Anankan salaiseen tyttöryhmäänsä Iskuryhmään, jonka päämääränä on pelastaa maanalainen Varjokaupunki. Romaani rikkoo perinteisiä sukupuolirooleja muun muassa antamalla tytöille totuttua laajempia kykyjä esimerkiksi tietotekniikassa. Sarjan toinen osa Kiki Strike: The Empress's Tomb on ilmestynyt englanniksi vuonna 2007. == Aiheesta muualla == * Kiki Strike -sarjan virallinen sivusto * Romaanin esittely Risingshadow.fi:ssa Luokka:Yhdysvaltalaiset nuorten fantasiaromaanit Luokka:Vuoden 2006 kirjat
Jeffrey Walker (näyttelijä/ohjaaja)

Jeffrey Walker (10. heinäkuuta 1982 Melbourne) on australialainen näyttelijä ja ohjaaja. Hän on ohjannut muun muassa osan H2O: Just Add Water -sarjan jaksoista. Suomessa sarjaa on esitetty Summerissa. ==Filmografia== Vuosi Nimi Alkuperäinen nimi Rooli/tehtävä Laji Huomioita 2007-2008 City Homicide Ohjaaja TV-sarja 4 jaksoa 2006-2008 H2O H2O: Just Add Water Ohjaaja TV-sarja 27 jaksoa 2007 Spy Shop Dale Deakin TV-sarja 2005-2006 All Saints Ohjaaja TV-sarja 2 jaksoa 2005 Holly's Heroes Ohjaaja TV-sarja 1 jakso 2005 Last Man Standing Ohjaaja TV-sarja 2004 Blue Heelers Ohjaaja TV-sarja 2002-2004 Neighbours Ohjaaja TV-sarja 3 jaksoa 2004 Fergus McPhail Ohjaaja TV-sarja 2003 Home and Away Ohjaaja TV-sarja 1999-2000 Thunderstone Noah Daniels TV-sarja 42 jaksoa 1996-1999 Blue Heelers Rowdy Yates / Tim Sullivan TV-sarja 3 jaksoa 1998 The Silver Brumby Tom #1 TV-sarja 1994-1997 Merenneito Ocean Girl Brett Bates TV- sarja 59 jaksoa 1996-1997 The Wayne Manifesto Wayne Wilson TV-sarja 26 jaksoa 1995 Mirror, Mirror Royce Tiegan TV-sarja 20 jaksoa 1994 Halfway Across the Galaxy and Turn Left Qwrk TV-sarja 1994 Sky Trackers Timothy Bolderwood TV- sarja 1 jakso 1993 Police Rescue Tommy Campbell TV-sarja 1 jakso 1993 Majakan väki Round the Twist Bronson Twist 13 jaksoa Snowy River: The McGregor Saga Jamie Ross TV-sarja 1 jakso 1992 Good Vibrations Jack Mini TV-sarja 1991 Sokeat todisteet Proof Nuori Martin Elokuva 1990 The Man in the Blue and White Holden Colin 1989 Lentävät lääkärit The Flying Doctors Mikey Maguire TV-sarja 1 jakso 1988 House Rules Nuorin poika 1 jakso Luokka:Australialaiset näyttelijät Luokka:Vuonna 1982 syntyneet Luokka:Elävät henkilöt
Raymond Keene

Raymond Dennis Keene OBE (s. 29. tammikuuta 1948) on englantilainen shakin suurmestari, mutta hänet tunnetaan paremmin shakkitapahtumien järjestäjänä, kolumnistina ja kirjoittajana. Hänelle myönnettiin Brittiläisen imperiumin upseerin (OBE) arvo työstään shakin hyväksi vuonna 1985. == Lähteet == ==Aiheesta muualla== * * Luokka:Shakin suurmestarit Luokka:Englantilaiset shakinpelaajat Luokka:Vuonna 1948 syntyneet Luokka:Elävät henkilöt
Õismäe

Õismäe on asuinalue () Haaberstin kaupunginosassa Tallinnassa. Sen pinta-ala on 178 hehtaaria ja väkiluku 1 263 henkeä (1.1.2018). Vuoden 2014 alussa asuinalueen väestöstä 70 prosenttia oli virolaisia. == Lähteet == ==Aiheesta muualla== Luokka:Tallinnan asuinalueet
Victorianmaa

Victorianmaa on alue Etelämantereella rajautuen idässä Rossinmereen ja lännessä Wilkesinmaahan. Sen löysi kapteeni James Clark Ross tammikuussa 1841 ja se nimettiin Yhdistyneen kuningaskunnan kuningatar Viktorian mukaan. == Lähteet == == Aiheesta muualla == Luokka:Etelämantereen maantiede
Geräusch

Geräusch on Die Ärzten kymmenes studioalbumi, joka julkaistiin 29. syyskuuta 2003. Albumin kappaleista "Unrockbar", "Dinge von denen", "Nichts in der Welt", "Deine Schuld" ja "Die klügsten Männer der Welt" julkaistiin singleinä. == Kappaleet == Schwarzes Geräusch # ## # # # # # # # # # # # # Rotes Geräusch # # # # # # # # # # # # # == Singlet == Luokka:Die Ärzten albumit Luokka:Vuoden 2003 albumit
Ourvision

Ourvision on kulttuurikeskus Caisan järjestämä laulukilpailu Suomen ulkopuolelta kotoisin oleville laulajille ja yhtyeille. Jos kilpailuun osallistuva on syntynyt Suomessa, ainakin toisen hänen vanhemmistaan täytyy olla ulkomailta kotoisin. Ammattimuusikot eivät saa osallistua kilpailuun.Ourvision: säännöt Kilpailu järjestettiin ensimmäistä kertaa vuonna 2007, ja sen voitti libanonilaissyntyinen Samantha Sayegh. Vuoden 2008 kilpailun voitti 18-vuotias moldovalainen Iolanta Savva. Savva sai palkinnoksi 2500 euroa ja levytyssopimuksen; vuoden 2009 kilpailun palkintosumma on kohotettu 7000 euroon.Ourvision: etusivu Kilpailuun osallistuvat on aluksi jaettu maantieteellisiin ryhmiin: Aasiaan (ja Oseaniaan), Afrikkaan, Amerikkaan, Lähi-itään ja Eurooppaan. Jokaisesta ryhmästä kaksi osallistujaa pääsee laulamaan finaaliin. Vuoden 2008 finaali järjestettiin Finlandia- talossa, ja sitä oli katsomassa 1 600 henkeä.Ourvision: finaali Vuoden 2009 kisoihin osallistu 139 kilpailijaa, ja finaali järjestettiin 25. huhtikuuta 2009 Finlandia-talossaOurvision-etnoviisuissa etsitään taas parasta laulajaa, Helsingin Sanomat, 25.4.2009. ==Voittajat== * 2007 - Samantha Sayegh (Libanon) * 2008 - Iolanta "Lana" Savva (Moldova) * 2009 - Lauluyhtye Suoralähetys (Romania) == Lähteet == == Aiheesta muualla == * Ourvision-kilpailun kotisivu Luokka:Helsingin tapahtumat Luokka:Suomalaiset laulukilpailut
Wilhelm Brinkmann

Wilhelm ”Willi” Brinkmann (25. lokakuuta 1910 – 12. helmikuuta 1991) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Brinkmann pelasi turnauksessa kahdessa ottelussa. ==Lähteet== *Willi Brinkmann Sports Reference LLC Luokka:Saksalaiset käsipalloilijat Luokka:Saksalaiset olympiavoittajat Luokka:Vuonna 1910 syntyneet Luokka:Vuonna 1991 kuolleet
City of Evil

City of Evil on Avenged Sevenfold -yhtyeen kolmas levy, jonka Warner Brothers and Hopeless julkaisi 6. kesäkuuta 2005. Toisin kuin edellisellä levyllä Waking the Fallen, laulaja M. Shadows suosii myös puhdasta laulutyyliä edellislevyjen pelkän karjumisen sijaan. Albumi on yhtyeen menestynein levy. Kappale "Betrayed" on omistettu Dimebag Darrelille. Kappale "Bat Country" on puolestaan suora viittaus elokuvaan Pelkoa ja inhoa Las Vegasissa, jossa elokuvan päähenkilöt muun muassa ajavat huumeiden vaikutuksen alaisena avoautolla erämaassa. Kappaleen videolla päähenkilöiden tilalla ovat bändin jäsenet, jotka myös käyttäytyvät samalla tavalla kuin elokuvan päähenkilöt. Myös kappaleen musiikkivideo alkaa elokuvan alussa esitetyllä lauseella "He who makes a beast of himself gets rid of the pain of being a man.", vapaasti suomennettuna: "Hän, joka tekee itsestään pedon, pääsee eroon miehenä olemisen kivusta." Albumi saa nimensa "Beast and the Harlot" - kappaleen sanoista. == Kappaleet == Kaikki kappaleet on säveltänyt ja sanoittanut Avenged Sevenfold. # # # # # # # # # # # ==Kokoonpano== * M. Shadows - laulu * Synyster Gates - kitara, laulu ja piano kappaleissa "Beast and the Harlot" ja "Sidewinder" * Zacky Vengeance - kitara, taustalaulu * Johnny Christ - basso, taustalaulu kappaleessa "Strength of the World" * The Rev - rummut, taustalaulu, piano kappaleessa "Seize the Day" == Arvostelut == * AllMusic: Avenged Sevenfold – City Of Evil Viitattu 13.1.2023. * Imperiumi: 8-/10Avenged Sevenfold – City Of Evil Viitattu 13.1.2023. ==Lähteet== Luokka:Vuoden 2005 albumit Luokka:Avenged Sevenfoldin albumit
Waking the Fallen

Waking the Fallen on Avenged Sevenfold -yhtyeen toinen albumi. Se julkaistiin 26. elokuuta 2003. Albumi julkaistiin Hopeless Records -levy-yhtiön kautta. Vuonna 2009 albumi ylitti kultalevyrajan Yhdysvalloissa. Verrattuna yhtyeen edelliseen albumiin (Sounding the Seventh Trumpet), M. Shadows laulaa enemmän melodisesti kuin karjumalla ja levyllä on enemmän kitarasooloja. "Waking the Fallen" on ensimmäinen albumi, jossa mukana on nykyinen basisti Johnny Christ ja kitaristi Synyster Gates. == Kappaleet == # # # # # # # # # # # # == Kokoonpano == * M. Shadows – laulu * Synyster Gates – kitara, taustalaulu, piano (kappale 9) * Zacky Vengeance – rytmikitara, taustalaulu * Johnny Christ – basso * The Rev – rummut ==Lähteet== Luokka:Vuoden 2003 albumit Luokka:Avenged Sevenfoldin albumit
Sounding the Seventh Trumpet

Sounding the Seventh Trumpet on metalcore-yhtyeen Avenged Sevenfoldin ensimmäinen albumi, joka julkaistiin Good Life Recordsin albumina. Se ilmestyi vuonna 2001, mutta julkaistiin uudestaan Hopeless Recordsin kautta 19. maaliskuuta 2002 levy-yhtiön vaihdon jälkeen. Albumin kaikki biisit ovat genreltään metalcorea, paitsi kappaleet "Warmness on the Soul" ja "Streets". "Warmness on the Soul" on piano rock -balladi ja on yhtyeen kevyimpiä kappaleita, "Streets"-kappaleessa kuuluu vaikutteita punk rock -yhtyeiltä. Kappaleen oli kirjoittanut "Successful Failure", M.Shadowsin yhtye ennen Avenged Sevenfoldia. M. Shadows karjuu enemmän kuin laulaa melodisesti levyllä. Albumin tekstilipukkeessa mainitaan, että Synyster Gates soittaa kitaraa, vaikka hän soittaa ainoastaan "To End the Rapture" -kappaleessa. Kappaleet "To End the Rapture", "Warmness on the Soul" ja "Streets" ovat albumin ainoat kappaleet, joissa lauletaan puhtaasti. == Kappaleet == # # # # # # # # # # # # # ==Kokoonpano== * M. Shadows - laulu, akustinen kitara, kosketinsoitin * Zacky Vengeance - Rytmi- ja soolokitara, taustalaulu * Justin Sane - basso * The Rev - rummut * Synyster Gates - Soolokitaristi kappaleessa "To End the Rapture" \+ * Valary Di Bennedetto - laulu kappaleessa "The Art of Subconscious Illusion" Luokka:Vuoden 2001 esikoisalbumit Luokka:Avenged Sevenfoldin albumit
Ranska olympialaisissa

Ranska on osallistunut kaikkiin modernin ajan olympialaisiin lukuun ottamatta vuoden 1904 kesäolympialaisia. Vuoden 1904 kisoihin osallistuminen on tulkinnanvaraista, sillä lähteistä riippuen Albert Corayn mainitaan edustaneen joko Ranskaa tai Yhdysvaltoja. Ranska on olympialaisten kaikkien aikojen mitalitilastossa kuudennella sijalla. Kesäolympialaisten osalta sijoitus on neljäs. Ranskaa voidaan pitää eräällä tapaa modernin olympialiikkeen alullepanijana, sillä nykyaikaiset olympiakisat luotiin ranskalaisen Pierre de Coubertinin aloitteesta. Kansainvälisen olympiakomitean päämaja oli aluksi Pariisissa ennen kuin se siirrettiin Lausanneen, Sveitsiin. Kaiken kaikkiaan Ranska on ollut olympialaisten isäntämaana kuudesti: Pariisissa järjestettiin kesäolympialaiset 1900, 1924 ja 2024, ja talviolympialaiset käytiin 1924 Chamonix'ssa, 1968 Grenoblessa ja 1992 Albertvillessä. Pariisille on myönnetty vuoden 2024 kesäolympialaisten kisaisännyys. Parhaiten Ranska menestyi kotikisoissaan Pariisissa vuonna 1900, jolloin ranskalaiset saivat 101 mitalia, joista 26 oli kultaisia. Ranskan menestyksekkäimmät urheilumuodot olympialaisissa ovat olleet miekkailu (115 mitalia) ja pyöräily (90 mitalia). Talviolympialaisissa Ranska on menestynyt parhaiten alppihiihdossa, josta se on saanut 45 mitalia. == Menestyneimmät ranskalaisurheilijat == Neljä kultamitalia ovat voittaneet miekkailijat Christian d'Oriola ja Lucien Gaudin. Kolme kultamitalia ovat voittaneet: * Marie-José Perec yleisurheilusta, * pyöräilijät Paul Masson, Robert Charpentier, Daniel Morelon, Florian Rousseau ja Félicia Ballanger, * miekkailijat Philippe Cattiau, Roger Ducret ja Jehan Buhan, * Jean-Claude Killy alppihiihdosta sekä * Tony Estanguet koskimelonnasta. Sekä Philippe Cattiaulla että Roger Ducret'lla on kummallakin yhteensä kahdeksan olympiamitalia. == Ranskan olympiamitalit urheilumuodoittain == === Kesäolympialaiset === Urheilumuoto Kulta Hopea Pronssi Yhteensä Miekkailu 41 40 34 115 Pyöräily 41 27 22 90 Yleisurheilu 14 22 25 61 Ratsastus 12 12 10 34 Purjehdus 12 11 15 38 Judo 12 8 24 44 Ammunta 9 13 9 31 Painonnosto 9 3 3 15 Uinti 8 13 19 40 Melonta 7 8 18 33 Soutu 6 14 12 32 Jousiammunta 6 10 7 23 Tennis 5 6 8 19 Nyrkkeily 4 7 8 19 Paini 4 4 9 17 Voimistelu 3 10 9 22 Kroketti 3 2 2 7 Käsipallo 2 0 1 3 Rugby 1 2 0 3 Jalkapallo 1 1 0 2 Vesipallo 1 0 3 4 Moottoriveneily 1 0 0 1 Koripallo 0 3 0 3 Taekwondo 0 2 4 6 Pöytätennis 0 1 1 2 Kriketti 0 1 0 1 Köydenveto 0 1 0 1 Pelota 0 1 0 1 Uimahypyt 0 1 0 1 Nykyaikainen viisiottelu 0 0 2 2 Taitouinti 0 0 1 1 Yhteensä 202 223 246 671 === Talviolympialaiset === Urheilumuoto Kulta Hopea Pronssi Yhteensä Alppihiihto 15 15 15 45 Ampumahiihto 6 5 10 21 Lumilautailu 3 3 4 10 Taitoluistelu 3 2 7 12 Freestylehiihto 2 4 6 12 Yhdistetty 2 1 1 4 Maastohiihto 0 1 1 2 Curling 0 0 1 1 Mäkihyppy 0 0 1 1 Rattikelkkailu 0 0 1 1 Yhteensä 31 31 47 109 == Alaviitteet == == Lähteet == * * *